Diari Oficial de la Generalitat Valenciana


Sumari del DOGV 4146, del 12-12-2001 (2001/11208)

RESOLUCIÓ de 16 de novembre de 2001, del conseller d'Obres Públiques, Urbanisme i Transports, per la qual es sotmet a informació pública el Pla Especial d'Ordenació d'Usos de l'Àrea de Sòl Dotacional, fase I, Parc Logístic de Riba-roja, i l'estudi d'impacte ambiental.
----------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4146

Data del DOGV
:   12-12-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/11415


Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

RESOLUCIÓ de 16 de novembre de 2001, del conseller d'Obres Públiques, Urbanisme i Transports, per la qual es sotmet a informació pública el Pla Especial d'Ordenació d'Usos de l'Àrea de Sòl Dotacional, fase I, Parc Logístic de Riba-roja, i l'estudi d'impacte ambiental. [2001/X11922]
  
Vist el projecte de Pla Especial d'Ordenació d'Usos de l'Àrea de Sòl Dotacional, fase I, Parc Logístic de Riba-roja, i la proposta de la Direcció General de Transports, i de conformitat amb els següents:
  
Antecedents de fet
  
Primer. L'objecte del pla especial és la definició d'un àmbit de sòl dotacional per al desenvolupament de la primera fase del Parc Logístic de Riba-roja, i determinar, a més, les directrius d'ordenació d'aquest àmbit.
  
L'àmbit del pla especial se situa sobre terrenys dels termes municipals de Riba-roja de Túria i Loriguilla, sobre sòl classificat com a no urbanitzable d'ús agrícola.
  
L'àmbit del pla ?que limita a l'oest amb el by-pass i al sud amb el polígon l'Oliverar ocupa una superfície total de 328.000 m2.
  
Segon. Riba-roja de Túria té un Pla General d'Ordenació Urbana, aprovat definitivament amb data 23 d'octubre de 1996, i Loriguilla té un Pla General d'Ordenació Urbana aprovat definitivament amb data 26 de setembre de 1989, que es veuen modificats pel pla especial que es tramita quant a la qualificació del sòl afectat, que passa de no urbanitzable per a usos agrícoles a no urbanitzable dotacional.
  
Fonaments de dret
  
Primer. La tramitació del projecte de pla especial, redactat a l'empara del que disposa l'article 42 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, es fa en els termes previstos en l'article 38 de la llei.
  
Segon. El present projecte de pla especial s'ajusta a les determinacions que conté la legislació vigent en matèria de sòl i ordenació territorial.
  
Tercer. El conseller d'Obres Públiques, Urbanisme i Transports és autoritat competent per a adoptar la present resolució, d'acord amb el que estableix l'article 6.e.2. del Decret 77/1996, de 16 d'abril, del Consell de la Generalitat Valenciana, pel qual s'aprova el Reglament dels Òrgans Urbanístics de la Generalitat Valenciana.
  
Vistos els preceptes legals esmentats i la resta de normativa aplicable, resolc:
  
1r) Sotmetre a informació pública el Pla Especial d'Ordenació d'Usos de l'Àrea de Sòl Dotacional, fase I, Parc Logístic de Riba-roja i l'estudi d'impacte ambiental, de conformitat amb els articles 42 i 38 de la Llei 6/1994, de 15 de novembre, de la Generalitat Valenciana, reguladora de l'Activitat Urbanística de la Generalitat Valenciana, i Llei 2/1989, de 3 de març, de la Generalitat Valenciana, d'Impacte Ambiental, i el seu Reglament (Decret 162/1990, del Consell de la Generalitat Valenciana, de 15 d'octubre).
  
El període d'informació pública s'iniciarà l'endemà de la publicació en el Diari Oficial de la Generalitat Valenciana i finalitzarà el dia 30 de gener de 2002.
  
2n) Ordenar la inserció d'anuncis en el DOGV i en un diari no oficial d'àmplia difusió en la província de València.
  
3r) Sol·licitar a la Conselleria de Medi Ambient la declaració d'impacte ambiental prevista en la Llei 2/1989, de 3 de març, de la Generalitat Valenciana, d'Impacte Ambiental, i el Reglament (Decret 162/1990, del Consell de la Generalitat Valenciana, de 15 d'octubre).
  
4t) Sol·licitar dictamen sobre el pla especial sotmès a informació pública als ajuntaments de Loriguilla i Riba-roja de Túria, afectats pel pla.
  
5è) Sol·licitar informe al Ministeri de Foment, relatiu a les actuacions previstes en la zona d'afectació del by-pass.
  
6è) Declarar la suspensió de llicències en la totalitat de l'àmbit territorial afectat pel pla especial que se sotmet a informació pública, de conformitat amb el que disposa l'article 57 de la Llei reguladora de l'Activitat Urbanística.
  
València, 16 de novembre de 2001.- El conseller d'Obres Públiques, Urbanisme i Transports: José Ramón García Antón.